CELEX: 62019CN0373
Language: et
Date: 2019-05-13 00:00:00
Title: kohtuasi C-373/19: Eelotsusetaotlus, mille on esitanud Bundesfinanzhof (Saksamaa) 13. mail 2019 – Finanzamt München Abteilung III versus Dubrovin & Tröger GbR - Aquatics

27.1.2020   
            
            
               ET
            
            
               Euroopa Liidu Teataja
            
            
               C 27/10
            
         
      Eelotsusetaotlus, mille on esitanud Bundesfinanzhof (Saksamaa) 13. mail 2019 – Finanzamt München Abteilung III versus Dubrovin & Tröger GbR - Aquatics
      (kohtuasi C-373/19)
      (2020/C 27/13)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kassatsioonkaebuse esitaja: Finanzamt München Abteilung III
      
         Vastustaja kassatsioonimenetluses: Dubrovin & Tröger GbR - Aquatics
      
         Eelotsuse küsimused
      
      
                  1.
               
               
                  Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (edaspidi „käibemaksudirektiiv“) (1), artikli 132 lõike 1 punktides i ja j sisalduv mõiste „kooli- või ülikooliharidus“ hõlmab ka ujumisõpet?
               
            
                  2.
               
               
                  Kas organisatsiooni tunnustamine käibemaksudirektiivi artikli 132 lõike 1 punktis i viidatud sarnastel eesmärkidel tegutseva organisatsioonina, nagu seda on avalik-õiguslikud organisatsioonid, kes täidavad laste ja noorte hariduse, kooli- või ülikoolihariduse, kutseõppe või ümberõppega seotud ülesandeid, võib tuleneda sellest, et kõnealuse organisatsiooni õpe on ette nähtud elementaarse põhioskuse (käesolevas asjas ujumisoskus) omandamiseks?
               
            
                  3.
               
               
                  Kui vastus teisele küsimusele on eitav: Kas käibemaksudirektiivi artikli 132 lõike 1 punkti j kohase maksuvabastuse kasutamiseks peab maksukohustuslane olema füüsilisest isikust ettevõtja?
               
            
         (1)  ELT 2006, L 347, lk 1.